機場站 (香港)

機場站係港鐵機場快綫嘅一個車站，喺香港赤鱲角嘅香港國際機場嘅地面運輸中心入面，亦係機場主要嘅聯外車站。

車站結構

車站樓層

車站大堂 
由於機場站採用側式月台設計，因此車站大堂嘅主要設施位於月台旁邊。港鐵公司為咗方便旅客，機場站係機場快綫中唯一一個冇閘機嘅車站，乘客可以直接將機場入面嘅行李手推車推入車站月台。亦因為咁，乘客可能會由機場站搭車遊覽一轉後喺機場站落車，從而搭「霸王車」，因此港鐵職員會隨機喺列車到機場站之前喺車廂查票，或喺博覽館站及香港站強制乘客落車畀車費。

由本站搭機場快綫嘅乘客，需要喺其他車站出閘時畀車費；而由市區或者博覽館站前往該站嘅乘客，可以將用咗嘅機場快綫車票棄置喺車站內嘅車票收集箱，亦可以拎返張車票留念。除咗機場快綫車站嘅售票機外，其他所有港鐵售票機都買唔倒機場快綫車票。

車站月台
機場站設有3個側式月台，1號同2號月台都位於一號客運大樓旁邊地面運輸中心，而3號月台則位於二號客運大樓旁邊地面運輸中心；而1號同3號月台都係去博覽館站方向列車專用嘅月台，並共用同一條路軌，當列車進入機場站後，兩邊車門都會打開，並會提醒乘客用左邊車門落車去一號客運大樓，用右邊車門落車去二號客運大樓同翔天廊。翔天廊目前運作階段只向離境乘客開放，所有前往市區嘅乘客都只可以用往香港方向嘅2號月台，但亦都有預留有關結構作日後月台擴建之用。

機場站所有月台都喺起嗰時加裝月台幕門，但由於3號月台屬於後期加建月台，所以3號月台同博覽館站以及其他港鐵市區綫後期加裝幕門嘅車站一樣，用上由 Kaba Gilgen AG 製月台幕門，而並非用上東涌綫及機場快綫啟用時 Faiveley Transport 所製造嘅月台幕門。

出入口 
機場站設有8條行人通道連接香港國際機場嘅一號客運大樓同埋二號客運大樓。

A: １號客運大樓離港層
B: １號客運大樓離港層
C: １號客運大樓離港層
D: １號客運大樓抵港層
E: １號客運大樓抵港層
F: ２號客運大樓離港層
G: ２號客運大樓離港層

車站周邊

主要大廈及購物中心
香港國際機場
翔天廊
國泰城
港龍大廈
中航大廈
富豪機場酒店

交通
香港國際機場地面運輸中心

鄰接車站

接駁交通 
城巴／龍運巴士
S1 - 東涌站 ↺ 機場／機場博覽館

城巴
A10 - 機場 ↔ 鴨脷洲
A11 - 機場 ↔ 北角碼頭
A12 - 機場 ↔ 小西灣
A17 - 機場 ↔ 深灣
A20 - 機場 ↔ 紅磡站
A21 - 機場 ↔ 紅磡站
A22 - 機場 ↔ 藍田站
A23 - 機場 ↔ 慈雲山
A26 - 機場 ↔ 油塘
A29 - 機場 ↔ 將軍澳
A29P - 機場 ↔ 將軍澳站 
E11 - 機場博覽館 ↔ 銅鑼灣 
E11A - 機場博覽館 ↔ 銅鑼灣 
E21 - 機場博覽館 ↔ 大角咀維港灣
E21D - 機場博覽館 ↔ 大角咀維港灣
E22 - 機場博覽館 ↔ 藍田北
E22A - 機場博覽館 ↔ 將軍澳康盛花園
E22P - 機場博覽館 ↔ 油塘
E22X - 機場博覽館 ↔ 油塘
E23 - 機場 ↔ 慈雲山
E23A - 機場 ↔ 慈雲山
S56 - 東涌站 ↺ 機場
N11 - 機場 ↔ 中環港澳碼頭
N21 - 機場 ↔ 尖沙咀
N21A - 機場 ↔ 尖沙咀
N23 - 東涌站 ↔ 慈雲山
N26 - 東涌站 ↔ 油塘
N29 - 東涌站 ↔ 將軍澳康盛花園
NA10 - 港珠澳大橋香港口岸 ↔ 鴨脷洲
NA11 - 港珠澳大橋香港口岸 ↔ 北角碼頭
NA20 - 港珠澳大橋香港口岸 ↔ 黃埔花園
NA21 - 港珠澳大橋香港口岸 → 大角咀
NA29 - 港珠澳大橋香港口岸 ↔ 將軍澳

龍運巴士
A31 - 機場↔ 荃灣
A32 - 機場↔ 葵涌邨
A33 - 機場↔ 屯門公路轉車站
A33X - 機場↔ 屯門富泰
A34 - 機場↔ 洪水橋洪元路
A36 - 機場↔ 錦上路站
A37 - 機場↔ 朗屏站
A38 - 機場↔ 荃威花園
A41 - 機場↔ 沙田愉翠苑
A41P - 機場↔ 烏溪沙站
A43 - 機場↔ 粉嶺
A43P - 機場↔ 粉嶺
A47X - 機場↔ 大埔富亨
E32 - 機場博覽館 ↔ 葵芳
E33 - 機場 ↔ 屯門市中心
E33P - 機場 ↔ 兆康站
E36 - 機場 ↔ 元朗
E36P - 機場博覽館 ↔ 元朗
E36S - 機場 ↔ 元朗
E37 - 機場 ↔ 天水圍市中心
E41 - 機場博覽館 ↔ 大埔頭
E42 - 機場 ↔ 沙田博康
S64/ S64X - 逸東 ↺ 機場
S65 - 滿東邨 ↺ 機場
N30 - 機場 ↔ 元朗站
N31 - 機場 ↔ 荃灣
N42 - 機場 ↔ 耀安
N42A - 東涌站 ↔ 粉嶺
N64 - 機場→ 逸東
NA31 - 港珠澳大橋香港口岸 ↔ 荃灣
NA32 - 港珠澳大橋香港口岸 ↔ 葵涌邨
NA33 - 國泰城 ↔ 屯門富泰
NA36 - 國泰城 ↔ 錦上路站
NA37 - 國泰城 ↔ 天水圍市中心
NA40 - 港珠澳大橋香港口岸 ↔ 烏溪沙站
NA41 - 港珠澳大橋香港口岸 ↔ 水泉澳
NA43 - 港珠澳大橋香港口岸 ↔ 粉嶺
NA47 - 港珠澳大橋香港口岸 ↔ 大埔富亨
新大嶼山巴士
A35/ N35 -  梅窩 ↔ 港珠澳大橋香港口岸
B4 - 港珠澳大橋香港口岸 ↺ 機場
居民巴士
DB02R - 愉景灣 ↺ 機場
NR334 - 珀麗灣 ↺ 機場

利用狀況 
機場站響香港赤鱲角香港國際機場嘅核心範圍地區，大部分使用本站嘅人流都係去機場辦理離港登機手續嘅旅客或者由機場抵港嘅旅客，而當中亦有部份於機場出入境、離港、抵港大堂、翔天廊、國泰城、國泰港龍大廈及中航大廈返工班嘅職員，都會利用本站出入。但由於要面對機場巴士嘅競爭，而且機場快綫服務範圍有限，通常都再需要多重轉車，所以利用本站乘搭機場快綫嘅人流唔算好多。

車站歷史 
為配合機場翔天廊落成，機場站進行擴建，喺原有車站往博覽館方向嘅路軌東面興建新側式月台，連接翔天廊同埋二號客運大樓，方便離境乘客使用。新月台已於2007年2月28號啟用。

未來發展 
在加建東面翔天廊新月台嗰時，已經喺現有往香港方向路軌東面預留月台結構，以便當二號客運大樓嘅抵港設施開放後，加建新側式月台連接翔天廊及二號客運大樓，方便乘客由機場前往市區，但有關月台暫時未有落實開放日期。

上一站‧下一站

列車班次

港鐵公司－機場站街道圖
 港鐵公司－機場站位置圖
 港鐵公司－機場站列車服務時間

赤鱲角
離島區港鐵車站